GiliGold/VAD_KnessetCorpus huggingface dataset:
יעקב פרידברג: אם תעשה השוואת נוסחים, אתה תראה את זה.
זבולון אורלב: אני בעד זה, לא צריכים להסמיך ולא שום דבר.
זבולון אורלב: מסבך פה.
זבולון אורלב: טוב, נראה.
יעקב פרידברג: אני אשמח להסביר.
זבולון אורלב: יש לי בקשה אלייך, להעביר את זה דחוף לאורלי ואחרי שהיא קוראת את זה, שהיא תדבר אתי.
זבולון אורלב: היא צריכה את זה במייל שלה.
זבולון אורלב: דחוף.
מירב ישראלי: זה במייל?
מירב ישראלי: את נתת לי את זה ביד, לדעתי, בישיבה הקודמת.
יעקב פרידברג: אני אוכל לדאוג שזה יועבר.
זבולון אורלב: תדאג שזה יועבר במייל כמה שיותר מהר, בסדר?
זבולון אורלב: נושא אחד, אנחנו סיימנו בינתיים.
זבולון אורלב: יש לנו את הנוסח כפי שיש לנו, אני הצעתי להוסיף משהו, אפשר להוסיף שני דברים, בוודאי שזה דבר טוב שזה בהסכמה.
זבולון אורלב: אם זה בהסכמה, אז לא צריכים הסמכה, אני לא מבין.
זבולון אורלב: אני הבנתי ממך שאתה רוצה להיכנס גם אם ההוא מתנגד.
זבולון אורלב: אתה אומר – לא, אם אדם מתנגד, הוא לא יכול להיכנס.
קריאה: לגוף בודק אסור להיכנס.
קריאה: למפקח מותר.
יעקב פרידברג: אני אסביר שוב את ההבדל מבחינתנו.
יעקב פרידברג: יש בעיה עקרונית בכך שאדם שאיננו עובד מדינה ייכנס לתוך הבית של אדם.
זבולון אורלב: אני הבנתי אותך.
זבולון אורלב: אני מתנצל שאני הבנתי אותך.
זבולון אורלב: תמחוק את התיקון הקודם שלי.
זבולון אורלב: אני רוצה להציע משהו אחר.
זבולון אורלב: תרשום לפניך.
זבולון אורלב: נא רשמו לפניכם.
יעקב פרידברג: אני רק רוצה באמת לומר, אנחנו עבדנו מאוד קשה על הפרק הזה.
זבולון אורלב: אני מאמין לך.
זבולון אורלב: אם שר המשפטים מוכן להעביר את החוק במליאה ככה, מבחינתי זה בסדר גמור.
זבולון אורלב: חברים, אני יודע לאיזה שליחות אני צריך לעשות, תאמין לי.
זבולון אורלב: אני לא יום אחד פה.
זבולון אורלב: מה זה פה?
זבולון אורלב: זה כבר הכנסת את הנוסח שלהם?
מירב ישראלי: מה?
מירב ישראלי: זה הנוסח הקודם.
זבולון אורלב: הממונה רשאי, לצורך קבלת החלטה לפי פרק ג', לעניין מתן רישיון הפעלה, או חידושו, להסתייע בממצאים שביצע גוף בודק, ביחידת קיום התנאים האמורים בסעיף 7א'.
זבולון אורלב: החל מהמילה או חידושו, תשאיר את המילים שאמרתי לך, וכן לצורך בדיקת התקיימות התנאים לפעולתו בתקופת רישיון.
קריאה: בדיקת התנאים לקיומו?
זבולון אורלב: בבדיקה לצורך, אני כבר אמרתי, וכן לצורך בדיקת התקיימות התנאים לפעילותו בתקופת הרישיון ובלבד שניתנה לכך הסכמת הבעלים.
זבולון אורלב: העניין הזה הוא רק בהסכמת הבעלים.
זבולון אורלב: אל תהפכו את כל העולם.
רן רזניק: החידוש הוא מתן הרישיון.
זבולון אורלב: לחידוש, למתן רישיון או חידוש, אין צורך.
זבולון אורלב: אבל אם אתה, אתה רשאי גם לצורך בדיקת התקיימות התנאים לפעולתו בתקופת הרישיון והקטע הזה, צריך את הסכמת הבעלים.
זבולון אורלב: מה בלי?
זבולון אורלב: אני לא משנה את הנוסח.
זבולון אורלב: מה שכתוב פה.
זבולון אורלב: אני אומר – רשימת התיוג יכולה להיות בשלושה מקרים, או לצורך קבלת רישיון או לצורך חידושו או לצורך בדיקת התקיימות התנאים ולהתקיימות התנאים צריך גם את ההסכמה של הבעלים, זה הכל.
שלומית ביסמנובסקי: רציתי להגיד שזה מתייתר, משום שאוטומאטית בן-אדם שרוצה, הבעלים שרוצה לחדש רישיון, מבקש אוטומאטית, אז ברור שזה בהסכמתו ואם הוא רוצה לעשות רישיון, זה גם בהסכמתו.
שלומית ביסמנובסקי: תמיד זה בהסכמתו.
שלומית ביסמנובסקי: זה לא רק במהלך, בהסכמתו.
זבולון אורלב: לא הקשבת לי.
זבולון אורלב: סליחה, תודה.
רן רזניק: אני אשווה את הדברים.
זבולון אורלב: אני גם אעביר לאורלי הואיל והיא עוררה את העניין הזה, אני אעביר לה היום, אני אדבר אתה, אני אציע לה ואגיד לה מה אני מציע ונראה.
זבולון אורלב: לדעתי זה אמור לענות לבעיה לכם.
זבולון אורלב: נושא שני, הסינכרוניזציה.
יעקב פרידברג: אנחנו בנוסח ששמנו כאן, יש עוד כל מיני דברים שלדעתי גם יהיו מקובלים עליך.
יעקב פרידברג: לדוגמה, דרך פרסום רשימת התיוג, שזה דבר שהתפלמסנו עליו ארוכות בכפר המכבייה, וכל מיני דברים אחרים.
יעקב פרידברג: לכן, אני חושב שבאמת, הנוסח הזה נותן מענה לבעיות שונות שעלו, הועבר על דעת כל משרדי הממשלה והגורמים השונים בתוך משרד המשפטים.
זבולון אורלב: אני ראיתי את הנוסח הזה היום, לפני שעה, לראשונה.
זבולון אורלב: אפילו לא הספקתי לקרוא אותו.
זבולון אורלב: אני אקרא אותו ונראה.
זבולון אורלב: אני הצעתי גם את ההצעה שלי, בלי להתייחס להצעה שלך, כי אני את שלך לא קראתי, מה אני אעשה?
זבולון אורלב: אתה לא אשם.
זבולון אורלב: אין לי שום טענה.
מירב ישראלי: בגלל שהישיבה אתמול התבטלה, זה לא קרה.
זבולון אורלב: אין לי שום טענה, להפך, יש לי רק הערכה לזה שאתם עובדים ואתם מגישים, אין לי, באמת, ממש הפוך, יש לי רק הערכה רבה.
זבולון אורלב: אני יודע שהשקעתם בזה עבודה.
זבולון אורלב: עניין הסינכרון של הילדים.
זבולון אורלב: גילאים.
מירב ישראלי: אז אני רוצה להפנות למקומות שבהם ההסדר הזה, זה פשוט פזור לאורך כל החוק.
מירב ישראלי: ככה.
מירב ישראלי: אני אעשה את זה לפי סדר, למרות שזה לא, ההסדרים, בסעיף 7, התווספה פסקה 5 ולעניין מעון יום לפעוטות, כאמור בסעיף 7 ב' א', ניתן אישור המנהל הכללי של משרד החינוך לפי אותו סעיף.
זבולון אורלב: עוד דקה אחת.
זבולון אורלב: יעקב, עוד דקה אחת.
זבולון אורלב: תראה, אני חושב שתשקלו גם כן להוסיף בהגדרות, להוסיף בהגדרות, תהיה הגדרה מה זה בדיקת עזר.
יעקב פרידברג: בנוסח שמונח.
זבולון אורלב: איפה כתוב בדיקת עזר?
זבולון אורלב: אתה עוד לא ירדת לסוף דעתי.
זבולון אורלב: בבדיקת העזר, יהיה כתוב רשימת תיוג שקבע הממונה, בין היתר בתחומים האלה והאלה, ובלבד, שאין בבדיקת העזר הזו, שיקול דעת או נטילת סמכות שלטונית.
זבולון אורלב: או הפעלת סמכות שלטונית.
זבולון אורלב: כלומר, צריך להיות פה ברור על מה אנחנו מתכוונים.
זבולון אורלב: לא במקום הסמכויות של עובדי המדינה.
יעקב פרידברג: זה נמצא בצורה מאוד ברורה.
זבולון אורלב: הנון שלי שלא קראתי את זה.
קריאה: לא, אתם קוראים חוות דעת מקצועית, וחוות דעת מקצועית זה לא נשמע ככה.
יעקב פרידברג: אני אלך ואבדוק, אדוני.
זבולון אורלב: רשמת לפניך את הצעתי?
מירב ישראלי: אולי נעשה את זה בצורה מהותית, ואז זה לא יהיה טכני.
מירב ישראלי: אני מזכירה שהיו בעצם כמה סיטואציות שדיברנו עליהן.
מירב ישראלי: הסיטואציה הראשונה שבאה לידי ביטוי כבר בהגדרת מעון יום לפעוטות, בהגדרת מעון יום לפעוטות הוספנו מקום שהייה יומי לשבעה פעוטות לפחות, או לשבעה פעוטות וילדים לפחות.
מירב ישראלי: זה פותר את הסיטואציה של מסגרת מעורבת שיש בו שבעה.
קריאה: זה הסתייגות.
מירב ישראלי: אני לא מדברת עכשיו על ההסתייגויות, רק על הנוסח.
רן רזניק: רגע, מירב, מה מצב הקיצון כאן, שישה ילדים ותשעה מעל?
רן רזניק: 15?
מירב ישראלי: אנחנו עכשיו מדברים על מסגרת של שבעה, שיש בה אפילו פעוט אחד.
רן רזניק: איזה מצב קיצון את רואה לפנייך, בדבר כזה?
מירב ישראלי: זה לא מצב קיצון.
רן רזניק: יש שישה ילדים מתחת לגיל שלוש ועוד תשעה מעל גיל שלוש?
מירב ישראלי: לא, אני מדברת אתך על מסגרת שאפילו יש בה שישה ילדים ופעוט אחד.
מירב ישראלי: שבעה ילדים.
תמר אלמוג: אז מה קורה אז?
מירב ישראלי: עדיין, אתם תפקחו עליה.
מירב ישראלי: ברגע שיש פעוט אחד במסגרת.
תמר אלמוג: תנאי של מעל עשרה ילדים.
זבולון אורלב: רק במקרה שיש עשרה.
זבולון אורלב: בואי נלך מהצד ההפוך.
זבולון אורלב: תגידי לי אם אני טועה.
זבולון אורלב: רק במקרה, אני רוצה גם לחדד את זה.
זבולון אורלב: רק במקרה שיש בתחילת שנת לימודים, עשרה ילדים ומעלה, שהם בגיל שלוש ומעלה, מפקח משרד החינוך.
זבולון אורלב: בכל יתר הסיטואציות, בכל יתר הסיטואציות, הפיקוח הוא של משרד התמ"ת.
מירב ישראלי: נכון, ועם דיווח מסוים למשרד החינוך.
זבולון אורלב: כן, עם סידורי דיווח.
זבולון אורלב: זו גם הצעה.
תמר אלמוג: וגם אם קורה שינוי במהלך התקופה.
זבולון אורלב: נזהרתי ואמרתי – מי שמתחיל, בתחילת שנת לימודים ומי שמתחיל את הפיקוח, עד סוף שנת הלימודים, יפקח גם אם השתנו הנתונים.
מירב ישראלי: אז הסיטואציה הזאת של כל מסגרת שיש בה שבעה משהו, אז זה ניתן, ניתנת.
זבולון אורלב: יש שם עשרה ילדים מעל גיל שלוש?
זבולון אורלב: אז זה התמ"ת.
זבולון אורלב: זה הסרגל.
מירב ישראלי: לנו זה לא שבעה פעוטות, זה הרעיון.
תמר אלמוג: זה נכנס כבר לחוק?
מירב ישראלי: זה בהגדרה כבר.
מירב ישראלי: אני מפנה לכל המקומות הרלוונטיים.
זבולון אורלב: למה את צריכה להיכנס?
זבולון אורלב: אם העיקרון מקובל, אז עזבי, זה הכל לניסוח.
זבולון אורלב: לא צריך להיכנס.
מירב ישראלי: אני אפנה אתכם לסעיפים.
רן רזניק: אני מנסה להבין מה העיקרון שהוסכם עליו.
רן רזניק: שנת לימודים או חובת הרישיון?
זבולון אורלב: מה בסוף?
מירב ישראלי: בסוף תוקפת הרישיון.
זבולון אורלב: תעביר לי, עכשיו אני בסוף.
רן רזניק: בגלל זה אני אומר, איפה זה?
תמר אלמוג: היו"ר אמר משהו אחר.
מירב ישראלי: אז לכן רציתי להפנות לסעיפים.
זבולון אורלב: מי שהתחיל, עזבו אותי מהניסוח, אני פה מדבר בעברית.
זבולון אורלב: מי שהתחיל פיקוח, מסיים אותו עד סוף שנת הלימודים, גם אם הנתונים.
תמר אלמוג: עד סוף תקופת הרישיון.
תמר אלמוג: אם הרישיון ניתן לחמש שנים.
זבולון אורלב: אם התחיל גן עם תשעה ילדים של גיל שלוש ומעלה.
זבולון אורלב: רק דקה אחת.
זבולון אורלב: והגן עכשיו קיבל את הרישיון לחמש שנים, ואחרי חצי שנה, נוספו שני ילדים מעל גיל שלוש ויש עכשיו 11 ילדים, אז משרד החינוך לא יפקח ארבע וחצי שנים?
מירב ישראלי: הוא יפקח.
מירב ישראלי: אז לכן רציתי להראות את ההסבר.
זבולון אורלב: אני לא מדבר על לדווח.
מירב ישראלי: אני יכולה להגיד את ההסבר.
זבולון אורלב: עכשיו תקשיבו, בסדר?
מירב ישראלי: בגלל, בדיוק בגלל הסיטואציה, בגלל שזה סבוך, רציתי להפנות אתכם בדיוק לסעיפים, גם כדי שתבדקו את זה ותגידו שהכל בסדר.
מירב ישראלי: אז קודם כל, בהגדרה עצמה, יש כבר פיתרון לסיטואציה של שבעה ילדים ופעוטות מעורב.
מירב ישראלי: שכל מצב שיש שבעה ילדים, שבעה פעוטות או שבעה ילדים ופעוטות, פחות מעשרה, אבל יותר משבעה, שבעה ומעלה, זה מפוקח על-ידיכם רגיל.
מירב ישראלי: צריך רישיון, צריך הכל.
מירב ישראלי: זה בהגדרה.
מירב ישראלי: זה כבר בהגדרה.
תמר אלמוג: זה ברור.
מירב ישראלי: אחר-כך, בואו תסתכלו רגע על 7ב' שהוספנו.
מירב ישראלי: ב' רבתי.
מירב ישראלי: תשעה ילדים בגיל חמש, זה לא מפוקח על-ידי אף אחד.
מירב ישראלי: כי אין שם אף פעוט וגם היום מסגרות, משרד החינוך, זה המצב היום, זה עשרה ילדים.
זבולון אורלב: פחות מעשרה ילדים אין צורך ברישיון.
מירב ישראלי: אבל מצב שיש פעוט אחד במסגרת, היא נכנסת לתמונה.
זבולון אורלב: זה התיקון הבא שלי לחוק, שגם ממשרד החינוך, זה יהיה שבעה ילדים ומעלה.
מירב ישראלי: אז 7ב' אומר ככה – על אף האמור בסעיף 65א'4' שזה הסייג שמוציא את המסגרות שיש בהן עשרה ילדים של חינוך, זאת אומרת, הוא אומר שמה שחל עליו חוק פיקוח על בתי-ספר, החוק הזה לא חל עליו.
מירב ישראלי: נכון?
מירב ישראלי: אמרנו את זה.
מירב ישראלי: אבל, יש סיטואציות שאמרנו שכן יחולו, ואלו הסיטואציות ב- 7ב'.
מירב ישראלי: אז הוגשה בקשה לרישיון, לגבי מעון יום לפעוטות, שיש בו כיתה שיינתן בה חינוך בגן ילדים, יש בחוק לימוד חובה הגדרה של חינוך בגן ילדים, שזה מגיל שלוש, כמשמעותו בחוק לימוד חובה, לעשרה ילדים לפחות, ייפנה הממונה על המנהל הכללי של משרד החינוך בצירוף הבקשה לרישיון, כדי שיאשר כי מתקיימים במעון המבחנים למתן רישיון לפי חוק פיקוח על בתי-ספר.
מירב ישראלי: זה מצב של כיתת גן.
קריאה: זה לא יכול להיות.
זבולון אורלב: תרשמי את ההערות.
מירב ישראלי: זה מה שסוכם.
מירב ישראלי: יכול להיות שזה לא יכול להיות.
מירב ישראלי: אבל זה מה שסוכם.
זבולון אורלב: יש לי בקשה, אל תגיבי.
מירב ישראלי: זאת סיטואציה אחת שסוכם לגביה.
מירב ישראלי: סיטואציה שנייה מדברת על מקרה של שינוי במהלך שנת לימודים, מהלך הרישיון, בעצם.
מירב ישראלי: שוב, על אף האמור, בסעיף זה וזה, הוראות חוק זה יחולו על מעון יום לפעוטות שניתן לו רישיון הפעלה, במהלך תקופת תוקפו של הרישיון, אף אם מספר הילדים בו עלה על עשרה, במהלך התקופה האמורה.
מירב ישראלי: עלה מספר הילדים כאמור, ייפנה הממונה למנהל הכללי של משרד החינוך בצירוף הבקשה לרישיון שהוגשה לגבי המעון, כדי שיאשר כי מתקיימים בו המבחנים למתן רישיון.
מירב ישראלי: אין בהוראות סעיף קטן זה, כדי לגרוע מתוקפו של רישיון הפעלה של מעון לפעוטות כאמור, עד לקבלת תשובת המנהל.
מירב ישראלי: זה לא אמרנו, אבל נראה לי שצריך לעשות את זה.
מירב ישראלי: המנהל הכללי.
מירב ישראלי: עכשיו, לגבי סעיף, המסגרות שיש בהן כיתת גן, הוספנו את אישור המנכ"ל, כתנאי לרישיון לפי זה.
מירב ישראלי: בנוסף, רק רגע, בסעיף 15א', בהקשר של ביטול רישיון, סעיף 15.
מירב ישראלי: א'7, הוסף – המנהל הכללי של משרד החינוך הודיע לפי סעיף שעשינו תיקון עקיף בחוק בתי-ספר, סעיף 15א'4, סליחה על ההטעיה, המנהל הכללי של משרד החינוך הודיע לפי חוק פיקוח על בתי-ספר, כי במעון יום לפעוטות לא מתקיימים המבחנים למתן רישיון, אז הממונה יכול לבטל את הרישיון שלו לפי החוק הזה.
מירב ישראלי: והתיקון העקיף.
תמר אלמוג: יש חובה שמשרד החינוך יבוא וגם יפקח
מירב ישראלי: רגע, שנייה.
מירב ישראלי: זה צריך להיות תיקון עקיף בחוק פיקוח על בתי-ספר כי הסמכויות שם הן שם.
מירב ישראלי: אנחנו לא נכניס פה סמכויות למשרד החינוך.
מירב ישראלי: לכן, יש ב- 61א' שהוספנו, אין מה לעשות, זה טכניקה חקיקתית, זה פשוט, תאמינו לי, ישבנו על זה הרבה זמן.
מירב ישראלי: 61א', עשינו תיקונים בחוק פיקוח על בתי-ספר כאלו.
מירב ישראלי: קודם כל, החרגנו מתחולת חוק פיקוח על בתי-ספר את הנושא של מעונות עם כיתת גן, כי אמרנו שהחוק הזה חל עליהם, לכן הוספנו בסעיף 2א' שהוא מה שלא חל עליו חוק פיקוח, את פסקה 6 – מעון יום לפעוטות שיש בו כיתה שניתן בה חינוך בגן ילדים כאמור בסעיף 7ב' לחוק פיקוח על מעונות יום לפעוטות ועשינו את הלינק לגבי הפיקוח של משרד החינוך על המסגרות האלה.
מירב ישראלי: מה שעשינו, למרות אי-התחולה של החוק עצמו, עם הרישיון, חל הפיקוח.
מירב ישראלי: שזה אומר סעיפים 28 ו- 30, שזה הפיקוח וסמכות כניסה, בעצם זה מקביל, דרך אגב, לתיקון שעשינו למעונות של הרווחה.
מירב ישראלי: נתנו סמכויות לגבי סמכויות רווחה.
מירב ישראלי: סעיפים 28 ו- 30 יחולו על מעון יום לפעוטות שיש בה כיתה שניתן בה חינוך בגן ילדים, כאמור בחוק ההוא, ועל מעון יום לפעוטות שהתקבלה לגביו פנייה במהלך השנה נעשה שינוי של מעל עשרה ילדים, אז זאת אומרת הסעיפים האלה יחולו, מצא המנהל הכללי כי לא מתקיימים במעון יום לפעוטות כאמור בסעיף קטן א' משני הסוגים, המבחנים למתן רישיון לפי חוזה, יודיע על כך לארגון, זה נותן לממונה אפשרות.
תמר אלמוג: ואז מה קורה לרישיון?
מירב ישראלי: אז הוא זכאי לבטל את הרישיון שלו.
קריאה: התמ"ת?
מירב ישראלי: תמ"ת.
זבולון אורלב: כן, תמ"ת, תמ"ת.
זבולון אורלב: אני חושב שניסחת בסדר.
זבולון אורלב: קצת מורכב לי, כמו שאמרתי ליעקב, לא רק שאין לי טענות, יש לי רק הערכה.
זבולון אורלב: כל אחד ומלאכתו.
מירב ישראלי: קיבלתי פנייה ממשרד החינוך שלא ברור לי, יעל טישלר לא נמצאת כאן, לא ברור לי אם זה מתיישב עם מה שסוכם.
מירב ישראלי: אז סימה, את תגיבי לצורך העניין.
מירב ישראלי: מה שהיא כתבה לי זה ככה, היא אמרה שעלתה לראשונה סוגיית תנודות במספרי הילדים, עמדתנו היא שמעון יום החל לפעול על-סמך רישיון התמ"ת ומספר הילדים עלה במהלך שנה מסוימת ברישיון באופן שהמעון נכנס לחוק פיקוח, הרי שאנו מבקשים שהרישוי והפיקוח יישארו בידי התמ"ת.
זבולון אורלב: בשום פנים ואופן לא.
מירב ישראלי: עד לסיומה של שנת הלימודים, זה ההבדל, ולא עד לסיום הרישיון.
מירב ישראלי: זה ההבדל בין הדברים.
מירב ישראלי: ואז הוא יצטרך אחרי סוף השנה להגיש עוד בקשה לרישיון, שניסינו למנוע את זה.
זבולון אורלב: גם במשרד החינוך יש מועדים להגשת בקשות.
זבולון אורלב: תארי לך שהשינויים האלה, הם היו צריכים להגיש בקשת רישיון במרץ, עכשיו תארי לך שהשינויים היו באפריל.
זבולון אורלב: מה יעשו?
מירב ישראלי: אז יש את העניין הזה.
מירב ישראלי: הנושא השני שהם מבקשים, זה שגם לא ייכנס פיקוח במהלך אותה שנה.
מירב ישראלי: זאת אומרת, הפיקוח שלהם יתחיל, בין אם זה רישוי ובין אם זה פיקוח, יתחיל רק בשנה אחרי זה.
זבולון אורלב: אתם מוכנים לזה?
זבולון אורלב: הבקשה הראשונה היא בלתי אפשרית, היא לא מציאותית.
זבולון אורלב: הבקשה הראשונה היא בלתי אפשרית.
זבולון אורלב: הבקשה השנייה, אתם מוכנים לזה?
זבולון אורלב: להיכנס באמצע שנת לימודים?
זבולון אורלב: סליחה, את מוכנה, התחילו הלימודים ובאוקטובר פתאום יש כן עשרה ילדים, אז אתם שנה שלמה לא תיכנסו, לא תיקחו את הפיקוח?
סימה חדד: אני חושבת שבאוקטובר לא, אבל אם זה באפריל.
זבולון אורלב: אי-אפשר, אי-אפשר, חברים, אי-אפשר.
זבולון אורלב: אני מציע, עזבו את שתי ההערות האלה.
זבולון אורלב: עזבו, עזבו.
סימה חדד: אני לא מכירה את זה, אז אני לא יודעת.
מירב ישראלי: את זה קיבלתי מהלשכה המשפטית.
זבולון אורלב: תודיעו לה שדנו בזה, לא קיבלנו.
קריאה: מקרי קיצון בסך-הכל.
יובל אביעד: מעון יום לפעוטות, ההגדרה.
רן רזניק: בניסוח, תשעה ילדים עד גיל חמש, התמ"ת אמור לפקח, וזו לא הכוונה.
רן רזניק: לפי מה שאני קורא כאן את הניסוח, אני אומר שתשעה ילדים בגיל חמש, התמ"ת אמור לפקח, לא זו הכוונה.
זבולון אורלב: עד גיל שלוש.
מירב ישראלי: מגיל שלוש.
מירב ישראלי: הוא אומר.
קריאה: יש בעיה עם הניסוח.
מירב ישראלי: בואו נדבר על ניסוח, אין לי בעיה, אני מוכנה לקבל הערות לניסוח, אין לי בעיה.
מירב ישראלי: הנושא של איסור הפניה, עברנו?
מירב ישראלי: סיימנו?
זבולון אורלב: יש לי הרגשה שאנחנו הולכים כאן להסתבך.
מירב ישראלי: לא לא, אני רוצה להגיד שלדעתי יש פיתרון.
מירב ישראלי: בחוק איסור אפליה במוצרים ושירותים וכניסה למקומות בידור ולמקומות ציבוריים.
מירב ישראלי: למעשה, הוא נותן פיתרון לסיטואציה שלנו.
מירב ישראלי: הסנקציות הן קצת אחרות.
זבולון אורלב: עזבי, אני תמיד לא בעד לנסות לפתור בעיות שלא קיימות.
מירב ישראלי: הסנקציות הן אחרות.
זבולון אורלב: היו סנקציות אחרות.
זבולון אורלב: חברים, אי-אפשר, אני מראש אומר לך, תשמעי, אני לא רוצה להעמיס על החוק דברים שאין צורך להעמיס, זה אגב אומר את זה הבוס שלך, לאורך כל הדרך.
זבולון אורלב: אני לא מציע, אני, תאמיני לי, יש לי רעיונות עוד לעבות את החוק הזה בעוד 20 סעיפים, תאמיני לי, ואת תסכימי כמעט לכל סעיף.
זבולון אורלב: אבל אי-אפשר.
זבולון אורלב: זה ממש בלתי אפשרי.
זבולון אורלב: אל תעמיסו דברים, אי-אפשר להיעזר בחוקים אחרים, אם זה קיים באופן עקרוני.
זבולון אורלב: לא צריך לעשות את הדבר הזה.
זבולון אורלב: גם ככה, כשהוא חוק מורכב מאוד, מסובך מאוד, שהגננת בנוסף לכל המשימות הקשות שלה, עכשיו צריכה ללמוד את החוק ועוד מעט היא צריכה שיהיה לה פרופסור מלווה.
קריאה: ועורך-דין צמוד.
זבולון אורלב: זה רעיון.
זבולון אורלב: לכן, אני לא בעד הדבר הזה.
זבולון אורלב: זה רק, זה ממש, כל המוסיף גורע, ממש כל המוסיף גורע.
זבולון אורלב: אני לא בעד הדברים האלה.
זבולון אורלב: תעני רק להתייחסות הזאת.
זבולון אורלב: לגבי המעורבות, הכיתות המעורבות.
מירב ישראלי: כפל פיקוח זה נכון, אבל אין מנוס.
זבולון אורלב: זה לא בנורמה הרגילה.
שלומית ביסמנובסקי: אין אפשרות טכנית לעשות את זה, כי הדרישות סותרות.
שלומית ביסמנובסקי: זאת אומרת שאם אנחנו נעמוד על-פי דרישות משרד התמ"ת, זה בדיוק מתנגד לדרישות של משרד החינוך.
מירב ישראלי: תסבירי למשל דרישה שמתנגדת.
שלומית ביסמנובסקי: למשל, גובה אסלה.
שלומית ביסמנובסקי: למשל, כמות אסלות.
שלומית ביסמנובסקי: למשל, גובה גדר.
שלומית ביסמנובסקי: למשל, שטח הגן.
מירב ישראלי: אנחנו מדברים על מקרים שיש כיתת גן.
מירב ישראלי: אז הילדים של כיתת הגן לא צריכים לקבל את האסלה בגובה שהם צריכים לקבל אותה?
זבולון אורלב: לצערי, אני אומר לך, לא פעם אני נתקל בדברים שלך שהם קצת דברים מוגזמים ומציירים לא נכון את המציאות.
זבולון אורלב: אנחנו מדברים פה לא במקרים הנורמטיביים ולא בדרך המלך, אנחנו מדברים פה על מקרים קיצוניים ובודדים.
זבולון אורלב: אני מבקש לא כל דבר.
שלומית ביסמנובסקי: יש לי הצעה לפיתרון.
זבולון אורלב: מה ההצעה שלך?
שלומית ביסמנובסקי: ב- 7ב'.
שלומית ביסמנובסקי: במקום להגיד שייפנה הממונה למנהל הכללי בצירוף הבקשה לרישיון כדי שיאשר כי מתקיימים במעון המבחנים למתן רישיון לפי חוק, שיכניס רק את הנושא של תוכנית לימודים כי כל היתר כבר התמ"ת מפקח.
קריאה: יש דרישות אחרות.
זבולון אורלב: חברים, חברים, אין כפל פיקוח, אלא במקרים הקיצוניים שבהם הגננת במודע החליטה לקבל ילדים והיא יודעת למה היא נכנסת.
זבולון אורלב: החוק מאפשר מצב שבו לא יהיה כפל.
זבולון אורלב: החוק מאפשר את הדבר הזה.
זבולון אורלב: וזכותה של כל גננת לבחור, האם היא רוצה כפל פיקוח או לא רוצה כפל פיקוח.
זבולון אורלב: היא יכולה לבחור באופן שלא יהיה לה כפל פיקוח.
זבולון אורלב: אף אחד לא מכריח אותה.
זבולון אורלב: אבל אתם דרך זה לא תשנו את התנאים שרוצה משרד החינוך.
זבולון אורלב: לכן אמרתי לך שאת מגזימה בעוד כמה דברים וגם בדבר הזה.
זבולון אורלב: ואני מכיר את הסיסמאות.
שלומית ביסמנובסקי: אני לא מגזימה, אני רואה את המציאות, פשוט, אני חיה את המציאות.
זבולון אורלב: רואה את המציאות, כן.
שלומית ביסמנובסקי: אני רואה מה הולך להיות.
שלומית ביסמנובסקי: שאלה אחת – עשרה ילדים ומעלה, בגיל שלוש, רק משרד החינוך מפקח?
זבולון אורלב: לא לא, אני שוב אומר לך.
מירב ישראלי: כן, כן.
זבולון אורלב: אני לא אומר.
שלומית ביסמנובסקי: אפילו אם יש שם הרבה פעוטות ויש עשרה ילדים?
שלומית ביסמנובסקי: רק משרד החינוך?
זבולון אורלב: יש לנו הצעת חוק נהדרת.
שלומית ביסמנובסקי: הנה, אתה רואה?
תמר אלמוג: בתנאי שהסידור שלהם לא מחולק לפי קבוצות גיל לכיתות.
זבולון אורלב: יש כיתות נפרדות.
זבולון אורלב: יש כיתות נפרדות, מה הבעיה?
שלומית ביסמנובסקי: כי זה לא רק הכיתה מפוקחת, גם המבנה עצמו מפוקח.
זבולון אורלב: תודה רבה לך, גברתי, תודה רבה לך, גברתי, גברתי, מדינת ישראל לא צריכה להסתדר על-פי כל החלטה של כל גננת להחליט איך יורכב הגן שלה.
זבולון אורלב: מדינת ישראל לא צריכה.
זבולון אורלב: אני מציע לגננת להסתדר על-פי החוק.
זבולון אורלב: החוק מאפשר לה בצורה ראויה ומכובדת, שיהיה רק פיקוח אחד, ורק רישוי אחד, ולא לשגע את כל העולם.
זבולון אורלב: היה והיא רצתה לפתוח כמה גנים – אחד לזה, אחד לזה, אחד לזה, היא צריכה לדעת שעל-פי חוק הפיקוח, מגיל שלוש ומעלה, זה פיקוח של משרד החינוך והוא פיקוח שונה.
זבולון אורלב: כיוון שהפיקוח הוא שונה, אז יש דרישות שונות.
זבולון אורלב: ישלימו עם הדבר הזה.
מירב ישראלי: זה לא משנה את המצב הקיים היום.
זבולון אורלב: ניסינו למזער את כפל הפיקוח במעברים וכל הדברים האלה, מה שלא היה קיים היום, עשינו גם Back to back עם א' בטבת, ריבון העולמים.
זבולון אורלב: גם הנקודה הזאת סגורה.
זבולון אורלב: מה היתה הנקודה השלישית?
מירב ישראלי: אפליה – דיברנו.
זבולון אורלב: אתה רצית כמה דברים.
יובל אביעד: בדיון הקודם אנחנו נדרשנו לבדוק האם בתוספת להוראות המעבר אנחנו יכולים לתת רישיונות זמניים למעונות בעלי סמל.
מירב ישראלי: דיברנו על זה, כהסתייגות, כרגע.
יובל אביעד: OK.
יובל אביעד: אז אנחנו בדקנו את הנושא ואנחנו רוצים לעשות תיקון שאולי יפתור את הסוגיה הזאת ויבוא לקראת הארגונים בעלי הסמל.
יובל אביעד: התיקון צריך להיות גם בסעיף 7א', בתנאים למתן רישיון.
מירב ישראלי: 7א' רבתי.
זבולון אורלב: באיזה עמוד?
מירב ישראלי: עמ' 7.
זבולון אורלב: עמ' 7.
יובל אביעד: תיקוני נוסח אחר-כך.
זבולון אורלב: רגע, רגע.
יובל אביעד: לאחר, ממש בסוף הסעיף, גם אני אמצא את הסעיף, לפי גילם, עכשיו, בסוף – ובהתחשב בתנאי ההכרה.
מירב ישראלי: ברישא?
תמר אלמוג: לפי גילם.
יובל אביעד: לפי גילם, ובהתחשב בתנאי ההכרה שחלו על מעון יום לפעוטות.
מירב ישראלי: אנחנו נעשה הגדרה, לדעתי, אבל בסדר.
יובל אביעד: בהתחשב בתנאי ההכרה שחלו על מעון יום לפעוטות, שהוכר על-ידי המשרד.
תמר אלמוג: לא שהוכר, שקיבל הכרה.
מירב ישראלי: לא משנה.
יובל אביעד: אחר-כך, אחר-כך.
תמר אלמוג: בסדר.
תמר אלמוג: : זה אחר-כך.
יובל אביעד: ופעל ערב יום התחילה.
יובל אביעד: כלומר, אלו המעונות בעלי הסמל שלנו.
מירב ישראלי: זאת אומרת, אתה לא אומר מה אתה תקבע עליהם, אתה אומר שהשר רשאי להתחשב בעניין.
יובל אביעד: רק רגע, חכו.
זבולון אורלב: עוד לא סיים.
יובל אביעד: בסעיף 69, בהוראות המעבר.
זבולון אורלב: אגב, זה יותר ארוך מדו"ח שישינסקי.
יובל אביעד: פה אני לא יודע, מירב, בסעיף הזה אני לא יודע אם צריך לעשות סעיף נפרד או להכניס את זה בסעיף 1א'.
יובל אביעד: הממונה רשאי לתת רישיון הפעלה זמני, כאמור בסעיף 5ג'2.
יובל אביעד: למשך חמש שנים, לבעלים של מעון יום לפעוטות, שפעל ערב יום התחילה ואשר הוכר על-ידי המשרד, ערב יום התחילה.
יובל אביעד: משהו כזה.
קריאה: שלא יהיה מחלוקת מה זה הוכר.
מירב ישראלי: אנחנו נגדיר את זה.
יובל אביעד: עכשיו צריך להגדיר הכרה.
מירב ישראלי: סמל מעון, כן.
מירב ישראלי: אנחנו צריכים לחשוב איך להגדיר את זה.
קריאה: זה חשוב מאוד.
זבולון אורלב: גנבת את ההצגה.
מירב ישראלי: השאלה מה ה-רשאי הזה מקפל בתוכו.
מירב ישראלי: זאת אומרת, האם הוא בודק, מה הוא בודק?
יובל אביעד: כמו שאמרתי את התנאים ב- 5ג'2 שזה התנאים הבטיחותיים,
מירב ישראלי: אז זה רק זה?
יובל אביעד: בואי נחזור, אבל.
מירב ישראלי: זה בטיחות של ילדים ותקן ילדים, נכון?
יובל אביעד: אני חוזר.
יובל אביעד: אני הולך.
מירב ישראלי: אז רק התנאים האלו.
זבולון אורלב: רן, כמה תקנים הלכת?
יובל אביעד: ופה אני רוצה רק להוסיף.
זבולון אורלב: כמה תקנים עברת בסעיף הזה?
רן רזניק: זה אפילו לא הגיע.
יובל אביעד: זה בעקבות משהו אחר.
זבולון אורלב: זה בעקבות משהו אחר, זה גם בעקבות לחץ שלי.
מירב ישראלי: זאת אומרת, אחרי חמש שנים הם יצטרכו בעצם כמו כולם להיכנס.
יובל אביעד: אני רוצה רק להדגיש שהסעיף הזה לא, גיל, אתה שומע אותי?
יובל אביעד: הסעיף הזה לא אומר שכל סמכויות הפיקוח שניתנות בחוק הזה, ימשיכו לחול עליכם, אנחנו נמשיך להיכנס, לבוא ולראות.
זבולון אורלב: זה רק לצורך הרישיון.
יובל אביעד: זה רק לצורך הרישיון.
יובל אביעד: בסדר?
יובל אביעד: כל הסמכויות שניתנות ימשיכו.
זבולון אורלב: מה זה רישיון זמני לחמש שנים?
מירב ישראלי: ראשון.
תמר אלמוג: זה לא זמני.
תמר אלמוג: זה במקום לשנה.
זבולון אורלב: זה זמני.
קריאה: זה גם יקל עליהם בעבודה.
זבולון אורלב: אני חושב שזו תהיה חלק מהבשורה של השר ביום שני, אבל אני רואה שכבר עשיתם את זה.
זבולון אורלב: רמזתי על זה כבר כמה פעמים, גם בישיבה הקודמת, שהכוונה בתקנון הראשונות ללכת על הסטנדרטים הקיימים ולראות אותם כסטנדרטים, כל עוד גם לא נפתרה בעיית התקציב וברור לחלוטין שכל שינוי בתקנים, יהיה גם כרוך בדיון לפחות של משרד התמ"ת עם האוצר, ביחס לתקציב, ואין שום כוונה להטיל עלויות שבסוף מתגלגלות על ההורים.
זבולון אורלב: אין לנו כוונה כזאת, לא להכביד לא על המפעילים ולא על הבעלים ולא על ההורים.
זבולון אורלב: מצד שני, לאפשר קיום המסגרות האלה.
זבולון אורלב: אמרתי את זה לאורך כל הדרך, אבל לצערי יש מי שמתנגד כנראה לכל החוק, אז מנהל תעמולת כזב אחרת, לצערי הגדול.
זבולון אורלב: אני אומר את זה בצער רב.
זבולון אורלב: אבל במאבקים ציבוריים כמו במאבקים ציבוריים, אני מניח שגם יגיע הרגע שאנחנו גם כן נאמר את דברינו וכנראה נוכל להשיב מנה אחת אפיים לכל אלה שמנהלים תעמולה נגד החוק בטענות כזב של העלאת המחירים והמסגרות וכל הדברים האלה.
מירב ישראלי: רק רציתי להגיד לגבי הנוסח שיובל אמר, שלדעתי, אני לא בטוחה שהתיקון ברישא של התקנות נדרש.
מירב ישראלי: למעשה, ברגע שאתה נותן את הפיתרון של רישיון זמני, אז לחמש שנים הם יהיו ואחר-כך אתה יכול להכניס סוגים של מעונות.
מירב ישראלי: אני לא חושבת שנכון להנציח, אני לא חושבת שנכון להנציח לנצח ולדורות, את הנושא של סמל מעון, ברישא לתקנות.
יובל אביעד: אז אני אשמח שבדיון שהשר יהיה נוכח בו, אז תוכלי לחזור על הדבר הזה.
יובל אביעד: זה מעין הצהרת, זה מעין הצהרת כוונות כלפי הארגונים.
מירב ישראלי: אני לא חושבת שנכון לשים הצהרות כוונות בחוקים.
מירב ישראלי: לדעתי, לא צריך להיות תיקון.
מירב ישראלי: יש סיווג של מעונות.
זבולון אורלב: למה רשאי?
זבולון אורלב: אני בעד זה שהוא ייתן, למה?
יובל אביעד: לא, כתבתי – בהתחשב.
זבולון אורלב: בהוראת המעבר.
מירב ישראלי: אני מדברת עכשיו על הרישא שהוא הקריא, הדבר הראשון שהוא הקריא.
זבולון אורלב: זה מיותר.
מירב ישראלי: הוא מיותר.
זבולון אורלב: לדעתי הוא מיותר.
מירב ישראלי: ולדעתי הוא גם מוטעה.
מירב ישראלי: התפישה מוטעית.
זבולון אורלב: בהוראות המעבר אתה כותב.